Գրիշա Բաղյան



Գրիշա Լևոնի Բաղիյան (), ՀՀ պետական գործիչ, Ղարաբաղյան շարժման մասնակից։

Կրթություն 
1970-1976թթ. - ք. Երևան, Անասնաբուծական-Անասնաբուժական ինստիտուտ, անասնաբուժական ֆակուլտետ,
1985-1988թթ. - ք․Մոսկվա, Հասարակական գիտությունների ակադեմիա։
2006թ․ ՀՀ Ագրարային համալսարան, Անասնաբուժական գիտությունների թեկնածու
2017 թ․ ՀՀ Ագրարային համալսարան, Անասնաբուժական գիտությունների դոկտոր։ 30-ից ավելի գիտական հոդվածների հեղինակ է, որոնք վերաբերվում են մարդկանց և կենդանիների համար ընդհանուր բրուցելոզ և տուբերկուլոզ հիվանդություններին։

Աշխատանքային գործունեությունը 
1976-1977 թթ. - ծառայել է Խորհրդային բանակում։ Պահեստազորի սպա։
1976 թ. - աշխատել է ԼՂԻՄ Հադրութի շրջանի անասնաբուժական կայանում՝ որպես համաճարակաբան։
1977-1981 թթ. - ԼՂԻՄ Հադրութի շրջանի անասնաբուժական կայանի պետ։
1981-1982 թթ. - ԼՂԻՄ Հադրութի շրջանային գյուղվարչության պետ։
1982-1985 թթ. - ԼՂԻՄ Հադրութի շրջկոմի գյուղբաժնի վարիչ։
1985-1988 թթ. - ԼՂԻՄ Հադրութի խորհրդային տնտեսության տնօրեն։
1988 -1988 թթ. - ԼՂԻՄ Հադրութի շրջանային ագրոարդյունաբերական միավորման նախագահ։
1988-1990 թթ. - ԼՂԻՄ Հադրութի շրջկոմի առաջին քարտուղար։
1989 թ. դարձել է Արցախի Ազգային խորհրդի անդամ, «Արցախ» հայրենակցական միության նախագահության անդամ և Երկրապահ կամավորական միության անդամ։Ակտիվ մասնակցություն է ունեցել Լեռնային Ղարաբաղի տնտեսական և քաղաքական կյանքում։ Նա ղարաբաղյան շարժման կազմակերպիչներից է։ Շրջափակման տարիներին ապահովել է ԼՂՀ Հադրութի շրջանի բնականոն աշխատանքը, կազմակերպել է շրջանի մի շարք գյուղերի պաշտպանության և ազատագրական պայքարը, ակտիվ մասնակցություն  է ունեցել մարտական գործողություններին։
1990-1995թթ. - Երևան, ՀՀ Գերագույն Խորհրդի առաջին գումարման պատգամավոր, ՀՀ ԳԽ Արցախի հարցերի հատուկ հանձնաժողովի և ագրարային ու գյուղի զարգացման հարցերի մշտական հանձնաժողովի անդամ։ «Արցախ» պատգամավորական խմբի քարտուղար։
1995-1998 թթ. - ՀՀ Հայսպառմիության Մթերումների և արդյունաբերության վարչության պետ,
1998-2004 թթ. - ՀՀ Հայսպառմիության ագրոարդյունաբերական կառավարչության պետ,
2004-2005 թթ. - ՀՀ գյուղատնտեսության նախարարության աշխատակազմի անասնաբուծական, անասնաբուժական և գյուղկենդանիների  համարակալման, հաշվառման գործակալության պետ,
2004-2016 թթ․-Կենդանիների առողջության համաշխարհային կազմակերպության (OIE, WOAH) հայաստանյան պատվիրակն է եղել, ինչպես նաև «Անասնաբույժներ առանց սահմանի» հասարակական կազմակերպության նախագահության անդամ։
2005-2007 թթ. - ՀՀ գյուղատնտեսության նախարարության անասնաբուժական պետական տեսչության պետ,
2007-2011 թթ. - ՀՀ գյուղատնտեսության նախարարության սննդամթերքի անվտանգության և անասնաբուժական պետական տեսչության պետ։Զգալի ավանդ է ներդրել ՀՀ-ում անասնաբուժության ոլորտի կայացման աշխատանքներում, տարիներ շարունակ համակարգել է մարդկանց և կենդանիների համար ընդհանուր  մի շարք հիվանդությունների դեմ արդյունավետ պայքարի աշխատանքները։ 2008թ․ ակտիվ գործողություններ կազմակերպելու արդյունքում կանխվել է թռչնագրիպի համաճարակի մուտքը ՀՀ, այն դեպքում՝ երբ հարևան երկրներում արձանագրվել էր այդ համաճարակը (Թուրքիա,Վրաստան,Ադրբեջան)․ ՀՀ-ում կազմակերպել է գյուղատնտեսական կենդանիների բրուցելոզ հիվանդության դեմ պայքարը, առաջին անգամ օգտագործելով պատվաստանյութ։
2011-2016 թթ․- ՀՀ գյուղատնտեսության նախարարի առաջին տեղակալ։ ՀՀ գյուղատնտեսության նախարարի առաջին տեղակալ աշխատելու տարիներին հանրապետությունում անընդմեջ արձանագրվել է կենդանիների գլխաքանակի և կենդանական ծագման մթերքների արտադրության ծավալների զգալի աճ։
01.03.2017-26.12.2017 թթ․- ՀՀ Ագրարային  Համալսարանի Անասնաբուժություն և անասնաբուծական - սանիտարական փորցաքննություն, ավագ գիտական  աշխատող։
2019-2020 թթ․- ՀՀ Էկոնոմիկայի Նախարարության  Սննդամթերքի անվտանգության ոլորտի ռիսկերի գնահատման և վերլուծության գիտական կենտրոնի ավագ գիտական  աշխատող։ ՓԲԸ 18Т-4А281 ծածկագրով Գյուղատնտեսական կենդանիներից անջատված բրուցելաների տեսակավորումը և համաճարակային իրավիճակի գնահատումը Հայաստանի Հանրապետությոնում թեմայի կատարող։

Պարգևներ 
1985թ. պարգևատրվել է  Աշխատանքային Փառքի 3-րդ աստիճանի շքանշանով։
1995 թ. ՀՀ Զինված ուժերի կայացման և ամրապնդման գործում ներդրած նշանակալի ավանդի համար պարգևատրվել է անձնական զենքով։
2011 թ․ պարգևատրվել է «ՀՀ զինված ուժեր 20 տարի» հոբելյանական մեդալով։
2016 թ․գյուղատնտեսական նվաճումների համար պարգևատրվել է  ՀՀ գյուղատնտեսության նախարարության ոսկե մեդալով։

Ամուսնացած է, ունի երկու որդի, երկու թոռնիկ։

Ծանոթագրություններ 

Հայ տնտեսագետներ
Հայ ազատամարտիկներ
ՀՀ պետական գործիչներ
Երևանի անասնաբուծական-անասնաբուժական ինստիտուտի շրջանավարտներ